Lauvøy er ellers, foruten å være opphavet til Loke, ukjent i den bevarte litteraturen. Det er vanskelig ut fra navnet hennes å slå fast om hun var jotunkvinne (Gyger) eller en åsynje (gudinne). I og med at Loke ble opptatt blant æsene, og i mange myter fungerer som bindeleddet og formidleren mellom de ulike kreftene i det norrøne universet, er det antatt at Loke hadde en fot i begge verdener og var i slekt med både æsene og jotnene.